Ericu950/Stoicheia-meter-silver huggingface dataset:
νὴ τὸν Δί ἀλλὰ τοῖς προβούλοις ἄντικρυς ἐμαυτὸν ἐπιδείξω βαδίζων ὡς ἔχω .
μῶν ἐγκαλεῖς ὅτι οὐχὶ πρ οὐθέμεσθά σε ;
ἀλλ ἐς τρίτην γοῦν ἡμέραν σοὶ πρῲ πάνυ ἥξει παρ ἡμῶν τὰ τρίτ ἐπεσκευασμένα .
οὐκέτ ἔργον ἐγκαθεύδειν ὅστις ἔστ ἐλεύθερος , ἀλλ ἐπαποδυώμεθ ἄνδρες τουτῳὶ τῷ πράγματι 0 .
ἤδη γὰρ ὄζειν ταδὶ πλειόνων καὶ μειζόνων πραγμάτων μοι δοκεῖ , καὶ μάλιστ ὀσφραίνομαι τῆς Ἱππίου τυραννίδος ·
καὶ πάνυ δέδοικα μὴ τῶν Λακώνων τινὲς δεῦρο συνεληλυθότες ἄνδρες ἐς Κλεισθένους τὰς θεοῖς ἐχθρὰς γυναῖκας ἐξεπαίρωσιν δόλῳ καταλαβεῖν τὰ χρήμαθ ἡμῶν τόν τε μισθόν , ἔνθεν ἔζων ἐγώ .
δεινὰ γάρ τοι τάσδε γ ἤδη τοὺς πολίτας νουθετεῖν , καὶ λαλεῖν γυναῖκας οὔσας ἀσπίδος χαλκῆς πέρι , καὶ διαλλάττειν πρὸς ἡμᾶς ἀνδράσιν Λακωνικοῖς , οἷσι πιστὸν οὐδὲν εἰ μή περ λύκῳ κεχηνότι 0 1 .
ἀλλὰ ταῦθ ὕφηναν ἡμῖν ἄνδρες ἐπὶ τυραννίδι .
ἀλλ ἐμοῦ μὲν οὐ τυραννεύσουσ , ἐπεὶ φυλάξομαι καὶ φορήσω τὸ ξίφος τὸ λοιπὸν ἐν μύρτου κλαδί , ἀγοράσω τ ἐν τοῖς ὅπλοις ἑξῆς Ἀριστογείτονι , ὧδέ θ ἑστήξω παρ αὐτόν ·
αὐτὸσ  γάρ μοι γίγνεται τῆς θεοῖς ἐχθρᾶς πατάξαι τῆσδε γραὸς τὴν γνάθον .
οὐκ ἄρ εἰσιόντα σ οἴκαδ ἡ τεκοῦσα γνώσεται .
ἀλλὰ θώμεσθ ὦ φίλαι γρᾶες ταδί πρῶτον χαμαί 0 .
ἡμεῖς γὰρ ὦ πάντες ἀστοὶ λόγων κατάρχομεν τῇ πόλει χρησίμων ·
εἰκότως , ἐπεὶ χλιδῶσαν ἀγλαῶς ἔθρεψέ με 0 .
ἑπτὰ μὲν ἔτη γεγῶσ εὐθὺς ἠρρηφόρουν ·
εἶτ ἀλετρὶς ἦ δεκέτις οὖσα τ ἀρχηγέτι 0 ·
κ ᾆτ ἔχουσα τὸν κροκωτὸν ἄρκτος ἦ Βραυρωνίοις 0 ·
κ ἀκανηφόρουν ποτ οὖσα παῖς καλὴ χουσ ἰσχάδων ὁρμαθόν ·
ἆρα πρ οὐφείλω τι χρηστὸν τῇ πόλει παραινέσαι ;
εἰ δ ἐγὼ γυνὴ πέφυκα , τοῦτο μὴ φθονεῖτέ μοι , ἢν ἀμείνω γ εἰσενέγκω τῶν παρόντων πραγμάτων .
τ οὐράνου γάρ μοι μέτεστι ·
καὶ γὰρ ἄνδρας ἐσφέρω , τοῖς δὲ δυστήνοις γέρουσιν οὐ μέτεσθ ὑμῖν , ἐπεὶ τὸν ἔρανον τὸν λεγόμενον παππῷον ἐκ τῶν Μηδικῶν εἶτ ἀναλώσαντες οὐκ ἀντεσφέρετε τὰς ἐσφοράς , ἀλλ ὑφ ὑμῶν διαλυθῆναι προσέτι κινδυνεύομεν .
ἆρα γρυκτόν ἐστιν ὑμῖν ;
εἰ δὲ λυπήσεις τί με , τῷδέ γ ἀψήκτῳ πατάξω τῷ κοθόρνῳ τὴν γνάθον .
ταῦτ οὖν οὐχ ὕβρις τὰ πράγματ ἐστὶ πολλή ;
κ ἀπιδώσειν μοι δοκεῖ τὸ χρῆμα μᾶλλον .
ἀλλ ἀμυντέον τὸ πρᾶγμ ὅστις γ ἐνόρχης ἔστ ἀνήρ .
ἀλλὰ τὴν ἐξωμίδ ἐκδυώμεθ , ὡς τὸν ἄνδρα δεῖ ἀνδρὸς ὄζειν εὐθύς , ἀλλ οὐν ἐντεθριῶσθαι πρέπει .
ἀλλ ἄγετε λευκόποδες , οἵπερ επὶ Λείψύδριον ἤλθομεν ὅτ ἦμεν ἔτι , νῦν δεῖ νῦν ἀνηβῆσαι πάλιν κ ἀναπτερῶσαι πᾶν τὸ σῶμα κ ἀποσείσασθαι τὸ γῆρας τόδε .
εἰ γὰρ ἐνδώσει τις ἡμῶν ταῖσδε κ ἂν σμικρὰν λαβήν , οὐδὲν ἐλλείψουσιν αὗται λιπαροῦς χειρουργίας , ἀλλὰ καὶ ναῦς τεκτανοῦνται , κ ἀπιχειρήσουσ ἔτι ναυμαχεῖν καὶ πλεῖν ἐφ ἡμἁς ὥσπε , Ἀρτεμισία .
ἢν δ ἐφ ἱππικὴν τράπωνται , διαγράφω τοὺς ἱππέας .
ἱππικώτατον γάρ ἐστι χρῆμα κ ἄποχον γυνή , κ οὐκ ἂν ἀπολίσθοι τρέχοντος ·
τὰς δ Ἀμαζόνας σκόπει , ἃς Μίκων ἔγραψ ἐφ ἵππων μαχομένας τοῖς ἀνδράσιν .
ἀλλὰ τούτων χρῆν ἁπασῶν ἐς τετρημένον ξύλον ἐγκαθαρμόσαι λαβόντας τουτονὶ τὸν αὐχένα .
εἰ νὴ τὼ θεώ με ζωπυρήσεις , λύσω τὴν ἐμαυτῆς ὗν ἐγὼ δή , καὶ ποιήσω τήμερον τοὺς δημότας βωστρεῖν σ ἐγὼ πεκτούμενον .
ἀλλὰ χ ἠμεῖς ὦ γυναῖκες θᾶττον ἐκδυώμεθα , ὡς ἂν ὄζωμεν γυναικῶν αὐτοδὰξ ὠργισμένων .
νῦν πρὸς ἔμ ἴτω τις , ἵνα μή ποτε φάγῃ σκόροδα , μη δὲ κυάμους μέλανας .
ὡς εἰ καὶ μόνον κακῶς ἐρεῖς , ὑπερχολῶ γάρ , αἰετὸν τίκτοντα κάνθαρός σε μαιεύσομαι .
οὐ γὰρ ὑμῶν φροντίσαιμ ἄν , ἢν ἐμοὶ ζῇ Λαμπιτὼ ἥ τε Θηβαία φίλη παῖς εὐγενὴς Ἰσμηνία .
οὐ γὰρ ἔσται δύναμις , οὐ δ ἢν ἑπτάκις σὺ ψηφίσῃ , ὅστις ὦ δύστην ἀπήχθου πᾶσι καὶ τοῖς γείτοσιν .
ὥστε κ ἀχθὲς θ ἠκάτῃ ποιοῦσα παιγνίαν ἐγὼ τοῖσι παισὶ τὴν ἑταίραν ἐκάλεσ ἐκ τῶν γειτόνων , παῖδα χρηστὴν κ ἀγαπητὴν ἐκ Βοιωτῶν ἔγχελυν ·
οἱ δὲ πέμψειν οὐκ ἔφασκον διὰ τὰ σὰ ψηφίσματα .
κ οὐχὶ μὴ παύσησθε τῶν ψηφισμάτων τούτων , πρὶν ἂν τοῦ σκέλους ὑμᾶς λαβών τις ἐκτραχηλίσῃ φέρων .
ἄνασσα πράγους τοῦδε καὶ βουλεύματος , τί μοι σκυθρωπὸς ἐξελήλυθας δόμων ;
κακῶν γυναικῶν ἔργα καὶ θήλεια φρὴν ποιεῖ μ ἄθυμον περιπατεῖν τ ἄνω κάτω .
ἀληθῆ , ἀληθῆ 0 .
φράζε ταῖς σαυτῆς φίλαις .
ἀλλ αἰσχρὸν εἰπεῖν καὶ σιωπῆσαι βαρύ 0 .
μή νύν με κρύψῃς ὅ τι πεπόνθαμεν κακόν .
βινητιῶμεν , ᾗ βράχιστον τοῦ λόγου 0 .
ἰὼ Ζεῦ 0 .
τί Ζῆν ἀυτεῖς ;
ταῦτα δ οὖν οὕτως ἔχει .
ἐγὼ μὲν οὖν αὐτὰς ἀποσχεῖν οὐκέτι οἵα τ ἀπὸ τῶν ἀνδρῶν 0 ·
διαδιδράσκουσι γάρ .
τὴν μέν γε πρώτην διαλέγουσαν τὴν ὀπὴν κατέλαβον ᾗ τοῦ Πανός ἐστι τ αὐλίον , τὴν δ ἐκ τροχιλείας αὖ κατειλυσπωμένην , τὴν δ αὐτομολοῦσαν , τὴν δ ἐπὶ στρούθου  μίαν  ἤδη πέτεσθαι διανοουμένην κάτω ἐς Ὀρσιλόχου χθὲς τῶν τριχῶν κατέσπασα 0 .
πάσας τε προφάσεις ὥστ ἀπελθεῖν οἴκαδε ἕλκουσιν .
ἤδη γοῦν τις αὐτῶν ἔρχεται .
αὕτη σὺ ποῖ θεῖς ;
οἴκαδ ἐλθεῖν βούλομαι .
οἴκοι γάρ ἐστιν ἔριά μοι Μιλήσια ὑπὸ τῶν σέων κατακοπτόμενα .
ποίων σέων 0 ;
οὐκ εἶ πάλιν ;
ἀλλ ἥξω ταχέως νὴ τὼ θεὼ ὅσον διαπετάσασ ἐπὶ τῆς κλίνης μόνον .
μὴ διαπετάννυ , μη δ ἀπέλθῃς μηδαμῇ .
ἀλλ ἐῶ πολέσθαι τ ἄρι ;
ἢν τούτου δέῃ .
τάλαιν ἐγώ , τάλαινα τῆς Ἀμοργίδος , ἣν ἄλοπον οἴκοι καταλέλοιφ .
αὕθἠτέρα ἐπὶ τὴν Ἄμοργιν τὴν ἄλοπον ἐξέρχεται .
χώρει πάλιν δεῦρ .
ἀλλὰ νὴ τὴν Φωσφόρον ἔγωγ ἀποδείρασ αὐτίκα μάλ ἀνέρχομαι .
μή μἀποδείρῃς .
ἢν γὰρ ἄρξῃς τοῦτο σύ , ἑτέρα γυνὴ τ αὐτὸν ποιεῖν βουλήσεται .
ὦ πότνι Εἰλείθυι ἐπίσχες τοῦ τόκου , ἕως ἂν εἰς ὅσιον μόλω γὼ χωρίον .
τί ταῦτα ληρεῖς ;
αὐτίκα μάλα τέξομαι .
ἀλλ οὐκ ἐκύεις σύ γ ἐχθές .
ἀλλὰ τήμερον 0 .
ἀλλ οἴκαδέ μ ὡς τὴν μαῖαν ὦ Λυσιστράτη ἀπόπεμψον ὡς τάχιστα .
τίνα λόγον λέγεις ;
τί τοῦτ ἔχεις τὸ σκληρόν ;
ἄρρεν παιδίον 0 .
μὰ τὴν Ἀφροδίτην οὐ σύ γ , ἀλλ ἢ χαλκίον ἔχειν τι φαίνει κοῖλον ·
εἴσομαι δ ἐγώ .
ὦ καταγέλαστ ἔχουσα τὴν ἱερὰν κυνῆν κυεῖν ἔφασκες ;
καὶ κυῶ γε νὴ Δία .
τί δῆτα ταύτην εἶχες ;
ἵνα μ εἰ καταλάβοι ὁ τόκος ἔτ ἐν πόλει , τέκοιμ ἐς τὴν κυνῆν ἐσβᾶσα ταύτην , ὥσπερ αἱ περιστεραί 0 .
προφασίζει ·
περιφανῆ τὰ πράγματα 0 .
οὐ τ ἀμφιδρόμια τῆς κυνῆς αὐτοῦ μενεῖς ;
ἀλλ οὐ δύναμαι γωγ οὐ δὲ κοιμᾶσθ ἐν πόλει , ἐξ οὗ τὸν ὄφιν εἶδον τὸν οἰκουρόν ποτε .
ἐγὼ δ ὑπὸ τῶν γλαυκῶν γε τάλαιν ἀπόλλυμαι ταῖς ἀγρυπνίαισι κακκαβαζουσῶν ἀεί .
ὦ δαιμόνιαι παύσασθε τῶν τερατευμάτων .
ποθεῖτ ἴσως τοὺς ἄνδρας ·
ἡμᾶς δ οὐκ οἴει ποθεῖν ἐκείνους ;
ἀργαλέας γ εὖ οἶδ ὅτι ἄγουσι νύκτας .
ἀλλ ἀνάσχεσθ ὦγαθαί , καὶ προσταλαιπωρήσατ ἔτ ὀλίγον χρόνον , ὡς χρησμὸς ἡμῖν ἐστιν ἐπικρατεῖν , ἐὰν μὴ στασιάσωμεν ·
ἔστι δ ὁ χρησμὸς οὑτοσί .
λέγ αὐτὸν ἡμῖν ὅ τι λέγει .
σιγᾶτε δή .
ἀλλ ὁπόταν πτήξωσι χελιδόνες εἰς ἕνα χῶρον , τοὺς ἔποπας φεύγουσαι , ἀπόσχωνταί τε φαλήτων , παῦλα κακῶν ἔσται , τὰ δ ὑπέρτερα νέρτερα θήσει Ζεὺς ὑψιβρεμέτης  ἐπάνω κατακεισόμεθ ἡμεῖς 0 ;
ἢν δὲ διαστῶσιν καὶ ἀναπτῶνται πτερύγεσσιν ἐξ ἱεροῦ ναοῖο χελιδόνες , οὐκέτι δόξει ὄρνεον οὐ δ ὁτιοῦν καταπυγωνέστερον εἶναι .
σαφής γ ὁ χρησμὸς νὴ Δί .
ὦ πάντες θεοί , μή νυν ἀπείπωμεν ταλαιπωρούμεναι , ἀλλ εἰσίωμεν .
καὶ γὰρ αἰσχρὸν τουτογὶ ὦ φίλταται , τὸν χρησμὸν εἰ προδώσομεν 0 .
μῦθον βούλομαι λέξαι τιν ὑμῖν , ὅν ποτ ἤκουσ αὐτὸς ἔτι παῖς ὤν .
οὕτως ἦν νεανίσκος Μελανίων τις , ὃς φεύγων γάμον ἀφίκετ ἐς ἐρημίαν , κ ἀν τοῖς ὄρεσιν ᾤκει ·
κ ᾆτ ἐλαγοθήρει πλεξάμενος ἄρκυς , καὶ κύνα τιν εἶχεν , κ οὐκέτι κατῆλθε πάλιν οἴκαδ ὑπὸ μίσους .
οὕτω τὰς γυναῖκας ἐβδελύχθη κεῖνος , ἡμεῖς τ οὐδὲν ἧττον τοῦ Μελανίωνος οἱ σώφρονες 0 .
βούλομαί σε γραῦ κύσαι  κρόμμυόν τ ἄρ οὐκ ἔδει .
κ ἀνατείνας λακτίσαι .
τὴν λόχμην πολλὴν φορεῖς .
καὶ Μυρωνίδης γὰρ ἦν τραχὺς ἐντεῦθεν μελάμπυγός τε τοῖς ἐχθροῖς ἅπασιν , ὥς δὲ καὶ Φορμίων 0 .
κ ἀγὼ βούλομαι μῦθόν τιν ὑμῖν ἀντιλέξαι τῷ Μελανίωνι .
τίμων ἦν ἀίδρυτός τις ἀβάτοισιν ἐν σκώλοισι τὸ πρόσωπον περιειργμένος , Ἐρινύων ἀπορρώξ .
οὗτος οὖν ὁ Τίμων ᾤχεθ ὑπὸ μίσους πολλὰ καταρασάμενος ἀνδράσι πονηροῖς .
οὕτω κεῖνος ὑμῶν ἀντεμίσει τοὺς πονηροὺς ἄνδρας ἀεί , ταῖσι δὲ γυναιξὶν ἦν φίλτατος .
τὴν γνάθον βούλει θένω ;
ἔδεισά γε .
ἀλλὰ κρούσω τῷ σκέλει ;
τὸν σάκανδρον ἐκφανεῖς .
ἀλλ ὅμως ἂν οὐκ ἴδοις καίπερ οὔσης γραὸς ὄντ αὐτὸν κομήτην , ἀλλ ἀπεψιλωμένον τῷ λύχνῳ .
ἰοὺ ἰοὺ γυναῖκες ἴτε δεῦρ ὡς ἐμὲ ταχέως .
εἰπέ μοι τίς ἡ βοή ;
ἄνδρ ἄνδρ ὁρῶ προσιόντα παραπεπληγμένον , τοῖς τῆς Ἀφροδίτης ὀργίοις εἰλημμένον .
ὦ πότνια Κύπρου καὶ Κυθήρων καὶ Πάφου μεδέουσ , ἴθ ὀρθὴν ἥνπερ ἔρχι τὴν ὁδόν .
ποῦ δ ἐστὶν ὅστις ἐστί ;
παρὰ τὸ τῆς Χλόης 0 .
ὢ νὴ Δί ἔστι δῆτα .
τίς κ ἀστίν ποτε 0 ;
ὁρᾶτε ·
γιγνώσκει τις ὑμῶν ;
νὴ Δία ἔγωγε 0 ·
κ ἀστὶν οὑμὸς ἀνὴρ Κινησίας 0 .
σὸν ἔργον ἤδη τοῦτον ὀπτᾶν καὶ στρέφειν κ ἀξηπεροπεύειν καὶ φιλεῖν καὶ μὴ φιλεῖν , καὶ πάνθ ὑπέχειν πλὴν ὧν σύνοιδεν ἡ κύλιξ 0 .
ἀμέλει ποιήσω ταῦτ ἐγώ .
καὶ μὴν ἐγὼ ξυνηπεροπεύσω σοι παραμένουσ ἐνθαδί , καὶ ξυσταθεύσω τοῦτον .
ἀλλ ἀπέλθετε .
οἴμοι κακοδαίμων , οἷος ὁ σπασμός μ ἔχει χὠ τέτανος ὥσπερ ἐπὶ τροχοῦ στρεβλούμενον 0 .
τίς οὗτος οὑντὸς τῶν φυλάκων ἑστώς 0 ;
ἀνήρ 0 ;
ἀνὴρ δῆτ .
οὐκ ἄπει δῆτ ἐκποδών ;
σὺ δ εἶ τίς ἡκβάλλουσά μ ;
ἡμεροσκόπος .
πρὸς τῶν θεῶν νυν ἐκκάλεσόν μοι Μυρρίνην .
ἰδοὺ καλέσω γὼ Μυρρίνην σοι ;
σὺ δὲ τίς εἶ ;
ἀνὴρ ἐκείνης , Παιονίδης Κινησίας 0 .
ὦ χαῖρε φίλτατ ·
οὐ γὰρ ἀκλεὲς τ οὔνομ τὸ σὸν παρ ἡμῖν ἐστιν οὐ δ ἀνώνυμον .
ἀεὶ γὰρ ἡ γυνή σ ἔχει διὰ στόμα .
κ ἂν ᾠὸν ἢ μῆλον λάβῃ , Κινησίᾳ τουτὶ γένοιτο , φησίν .
ὢ πρὸς τῶν θεῶν 0 .
νὴ τὴν Ἀφροδίτην 0 ·
κ ἂν περὶ ἀνδρῶν γ ἐμπέσῃ λόγος τις , εἴρηκ εὐθέως ἡ σὴ γυνὴ ὅτι λῆρός ἐστι τ ἄλλα πρὸς Κινησίαν .
ἴθι νυν κάλεσον αὐτήν .
δώσεις τί μοι ;
ἔγωγέ σοι νὴ τὸν Δί , ἢν βούλῃ γε σύ 0 ·
ἔχω δὲ τοῦθ ·
ὅπερ οὖν ἔχω , δίδωμί σοι .
φέρε νυν καλέσω καταβᾶσά σοι .
ταχύ νυν πάνυ 0 .
ὡς οὐδεμίαν ἔχω γε τῷ βίῳ χάριν , ἐξ οὗπερ αὕτη ξῆλθεν ἐκ τῆς οἰκίας ·
ἀλλ ἄχθομαι μὲν εἰσιών , ἔρημα δὲ εἶναι δοκεῖ μοι πάντα , τοῖς δὲ σιτίοις χάριν οὐδεμίαν οἶδ ἐσθίων ·
ἔστυκα γάρ .
φιλῶ φιλῶ γὼ τοῦτον ·
ἀλλ οὐ βούλεται ὑπ ἐμοῦ φιλεῖσθαι .
σὺ δ ἐμὲ τούτῳ μὴ κάλει .
ὦ γλυκύτατον Μυρρινίδιον τί ταῦτα δρᾷς ;
κατάβηθι δεῦρο .
μὰ Δί ἐγὼ μὲν αὐτόσ οὔ 0 .
ἐμοῦ καλοῦντος οὐ καταβήσει Μυρρίνη ;
οὐ γὰρ δεόμενος οὐδὲν ἐκκαλεῖς ἐμέ .
ἐγὼ οὐ δεόμενος 0 ;
ἐπιτετριμμένος μὲν οὖν 0 .
μὴ δῆτ , ἀλλὰ τῷ γοῦν παιδίῳ ὑπάκουσον ·
οὗτος οὐ καλεῖς τὴν μαμμίαν ;
μαμμία , μαμμία , μαμμία 0 .
αὕτη τί πάσχεις ;
οὐ δ ἐλεεῖς τὸ παιδίον ἄλουτον ὂν κ ἄθηλον ἕκτην ἡμέραν ;
ἔγωγ ἐλεῶ δῆτ ·
ἀλλ ἀμελὴς αὐτῷ πατὴρ ἔστιν .
κατάβηθ ὦ δαιμονία τῷ παιδίῳ .
οἷον τὸ τεκεῖν 0 ·
καταβατέον .
ἐμοὶ γὰρ αὕτη καὶ νεωτέρα δοκεῖ πολλῷ γεγενῆσθαι κ ἀγανώτερον βλέπειν ·
χ ἂ δυσκολαίνει πρὸς ἐμὲ καὶ βρενθύεται , ταῦτ αὐτὰ δή σθ ἃ κ ἄμ ἐπιτρίβει τῷ πόθῳ .
ὦ γλυκύτατον σὺ τεκνίδιον κακοῦ πατρός , φέρε σε φιλήσω γλυκύτατον τῇ μαμμίᾳ 0 .
τί ὦ πονήρα ταῦτα ποιεῖς χ ἀτέραις πείθει γυναιξί , κ ἀμέ τ ἄχθεσθαι ποιεῖς αὐτή τε λυπεῖ ;
μὴ πρόσαγε τὴν χεῖρά μοι .
τὰ δ ἔνδον ὄντα τ ἀμὰ καὶ σὰ χρήματα χεῖρον διατίθης .
ὀλίγον μέλει σοι τῆς κρόκης φορουμένης ὑπὸ τῶν ἀλεκτρυόνων ;
ἔμοιγε νὴ Δία 0 .
τὰ δὲ τῆς Ἀφροδίτης ἱέρ ἀνοργίαστά σοι χρόνον τοσοῦτόν ἐστιν .
οὐ βαδιεῖ πάλιν ;
μὰ Δί οὐκ ἔγωγ , ἢν μὴ διαλλαχθῆτέ γε καὶ τοῦ πολέμου παύσησθε .
τοιγάρ , ἢν δοκῇ , ποιήσομεν καὶ ταῦτα .
τοιγάρ , ἢν δοκῇ , κ ἄγωγ ἄπειμ ἐκεῖσε ·
νῦν δ ἀπομώμοκα .
σὺ δ ἀλλὰ κατακλίνηθι μετ ἐμοῦ διὰ χρόνου .
καίτοι σ οὐκ ἐρῶ γ ὡς οὐ φιλῶ .
φιλεῖς ;
τί οὖν οὐ κατεκλίνης ὦ Μύρριον ;
ὦ καταγέλαστ ἐναντίον τοῦ παιδίου 0 ;
μὰ Δί ἀλλὰ τοῦτό γ οἴκαδ ὦ Μανῆ φέρε .
ἰδοὺ τὸ μέν σοι παιδίον καὶ δὴ κποδών , σὺ δ οὐ κατακλίνει 0 .
ποῦ γὰρ ἄν τις καὶ τάλαν δράσειε τοῦθ ;
ὅπου 0 ;
τὸ τοῦ Πανὸς καλόν 0 .
καὶ πῶς ἔθ ἁγνὴ δῆτ ἂν ἔλθοιμ ἐς πόλιν ;
κάλλιστα δήπου λουσαμένη τῇ Κλεψύδρᾳ 0 .
ἔπειτ ὀμόσασα δῆτ ἐπιορκήσω τάλαν ;
εἰς ἐμὲ τράποιτο ·
μηδὲν ὅρκου φροντίσῃς .
φέρε νυν ἐνέγκω κλινίδιον νῷν .
ἀρκεῖ χαμαὶ νῷν .
μὰ τὸν Ἀπόλλω μή σ ἐγὼ καίπερ τοιοῦτον ὄντα κατακλινῶ χαμαί .
ἥ τοι γυνὴ φιλεῖ με , δήλη στὶν καλῶς 0 .
ἰδοὺ κατάκεισ ἀνύσας τι , κ ἀγὼ κδύομαι .
καίτοι , τὸ δεῖνα , ψίαθός ἐστ ἐξοιστέα 0 .
ποία ψίαθος 0 ;
μὴ μοί γε 0 .
νὴ τὴν Ἄρτεμιν , αἰσχρὸν γὰρ ἐπὶ τόνου γε 0 .
δός μοί νυν κύσαι .
παπαιάξ 0 ·
ἧκέ νυν ταχέως πάνυ .
ἰδοὺ ψίαθος ·
κατάκεισο , καὶ δὴ κδύομαι .
καίτοι , τὸ δεῖνα , προσκεφάλαιον οὐκ ἔχεις .
ἀλλ οὐ δὲ δέομ ἔγωγε .
νὴ Δί ἀλλ ἐγώ .
ἀλλ ἢ τὸ πέος τόδ Ἡρακλῆς ξενίζεται .
ἀνίστασ , ἀναπήδησον .
ἤδη πάντ ἔχω .
ἅπαντα δῆτα 0 .
δεῦρό νυν ὦ χρύσιον 0 .
τὸ στρόφιον ἤδη λύομαι .
μέμνησό νυν ·
μή μ ἐξαπατήσῃς τὰ περὶ τῶν διαλλαγῶν .
νὴ Δί ἀπολοίμην ἆρα .
σισύραν οὐκ ἔχεις .
μὰ Δί οὐ δὲ δέομαί γ , ἀλλὰ βινεῖν βούλομαι .
ἀμέλει ποιήσεις τοῦτο ·
ταχὺ γὰρ ἔρχομαι .
ἅνθρωπος ἐπιτρίψει με διὰ τὰ στρώματα .
ἀλλ ἐπῆρται τοῦτό γε .
βούλει μυρίσω σε ;
μὰ τὸν Ἀπόλλω μὴ μέ γε 0 .
νὴ τὴν Ἀφροδίτην ἤν τε βούλῃ γ ἤν τε μή 0 .
εἴ θ ἐκχυθείη τὸ μύρον ὦ Ζεῦ δέσποτα 0 .
πρότεινέ νυν τὴν χεῖρα κ ἀλείφου λαβών .
οὐχ ἡδὺ τὸ μύρον μὰ τὸν Ἀπόλλω τουτογί , εἰ μὴ διατριπτικόν γε κ οὐκ ὄζον γάμων 0 1 .
τάλαιν ἐγὼ τὸ Ῥόδιον ἤνεγκον μύρον .
ἀγαθόν 0 ·
ἔα αὔτ ὦ δαιμονία .
ληρεῖς ἔχων .
κάκιστ ἀπόλοιθ ὁ πρῶτος ἑψήσας μύρον .
λαβὲ τόνδε τὸν ἀλάβαστον .
ἀλλ ἕτερον ἔχω .
ἀλλ ᾠζυρὰ κατάκεισο καὶ μή μοι φέρε μηδέν .
ποιήσω ταῦτα νὴ τὴν Ἄρτεμιν .
ὑπολύομαι γοῦν .
ἀλλ ὅπως ὦ φίλτατε σπονδὰς ποιεῖσθαι ψηφιεῖ .
βουλεύσομαι .
ἀπολώλεκέν με κ ἀπιτέτριφεν ἡ γυνὴ τά τ ἄλλα πάντα κ ἀποδείρασ οἴχεται .
οἴμοι τί πάθω ;
τίνα βινήσω τῆς καλλίστης πασῶν ψευσθείς ;
πῶς ταυτηνὶ παιδοτροφήσω ;
ποῦ Κυναλώπηξ 0 ;
μίσθωσόν μοι τὴν τίτθην .
ἐν δεινῷ γ ὦ δύστηνε κακῷ τείρει ψυχὴν ἐξαπατηθείς .
κ ἄγωγ οἰκτίρω σ αἰαῖ .
ποῖος γὰρ ἂν ἢ νέφρος ἀντίσχοι , ποία ψυχή , ποῖοι δ ὄρχεις , ποία δ ὀσφῦς , ποῖος δ ὄρρος κατατεινόμενος καὶ μὴ βινῶν τοὺς ὄρθρους 0 1 2 ;
ὦ Ζεῦ δεινῶν ἀντισπασμῶν 0 .
ταυτὶ μέντοι νυνί σ ἐποίησ ἡ παμβδελυρὰ καὶ παμμυσαρά .
μὰ Δί ἀλλὰ φίλη καὶ παγγλυκερά 0 .
ποία γλυκερά 0 ;
μιαρὰ μιαρά 0 .
μιαρὰ δῆτ ὦ Ζεῦ ὦ Ζεῦ 0 ·
εἴ θ αὐτὴν ὥσπερ τοὺς θωμοὺς μεγάλῳ τυφῷ καὶ πρηστῆρι ξυστρέψας καὶ ξυγγογγύλας οἴχοιο φέρων , εἶτα μεθείης , ἡ δὲ φέροιτ αὖ πάλιν ἐς τὴν γῆν , κ ᾆτ ἐξαίφνης περὶ τὴν ψωλὴν περιβαίη 0 .
λῶ τι μυσίξαι νέον 0 .
σὺ δ εἶ πότερον ἄνθρωπος ἢ κονίσαλος 0 ;
κᾶρυξ ἐγὼν ὦ κυρσάνιε ναὶ τὼ σιὼ ἔμολον ἀπὸ Σπάρτας περὶ τᾶν διαλλαγᾶν 0 .
κ ἄπειτα δόρυ δῆθ ὑπὸ μάλης ἥκεις ἔχων ;
οὐ τὸν Δί οὐκ ἐγών γα 0 .
ποῖ μεταστρέφει ;
τί δὴ προβάλλει τὴν χλαμύδ ;
ἢ βουβωνιᾷς ὑπὸ τῆς ὁδοῦ 0 ;
παλαιόρ γα ναὶ τὸν Κάστορα ὥνθρωπος 0 .
ἀλλ ἔστυκας ὦ μιαρώτατε .
οὐ τὸν Δί οὐκ ἐγών γα 0 ·
μη δ αὖ πλαδδίη .
τί δ ἐστί σοι τοδί ;
σκυτάλα Λακωνικά 0 .
εἴπερ γε χ αὔτη στὶ σκυτάλη Λακωνική 0 .
ἀλλ ὡς πρὸς εἰδότ ἐμὲ σὺ τ ἀληθῆ λέγε .
τί τὰ πράγμαθ ὑμῖν ἐστι τ ἀν Λακεδαίμονι ;
ὀρσὰ Λακεδαίμων πᾶα καὶ τοὶ σύμμαχοι ἅπαντες ἐστύκαντι ·
πελλάνας δὲ δεῖ .
ἀπὸ τοῦ δὲ τουτὶ τὸ κακὸν ὑμῖν ἐνέπεσεν ;
ἀπὸ Πανός 0 ;
οὔκ , ἀλλ ἆρχεν οἰῶ Λαμπιτώ , ἔπειτα τ ἄλλαι ταὶ κατὰ Σπάρταν ἅμα γυναῖκες ᾇπερ ἀπὸ μιᾶς ὑσπλαγίδος ἀπήλααν τὼς ἄνδρας ἀπὸ τῶν ὑσσάκων 0 .
πῶς οὖν ἔχετε ;
μογίομες .
ἂν γὰρ τὰν πόλιν ᾇπερ λυχνοφορίοντες ἐπικεκύφαμες .
ταὶ γὰρ γυναῖκες οὐ δὲ τῶ μύρτω σιγεῖν ἐῶντι , πρίν γ ἅπαντες ἐξ ἑνὸς λόγω σπονδὰς ποιησώμεσθα ποττὰν Ἑλλάδα 0 .
τουτὶ τὸ πρᾶγμα πανταχόθεν ξυνομώμοται ὑπὸ τῶν γυναικῶν ·
ἄρτι νυνὶ μανθάνω .
ἀλλ ὡς τάχιστα φράζε περὶ διαλλαγῶν αὐτοκράτορας πρέσβεις ἀποπέμπειν ἐνθαδί .
ἐγὼ δ ἑτέρους ἐνθένδε τῇ βουλῇ φράσω πρέσβεις ἑλέσθαι τὸ πέος ἐπιδείξας τοδί .
ποτάομαι ·
κράτιστα γὰρ παντᾷ λέγεις .
οὐδέν ἐστι θηρίον γυναικὸς ἀμαχώτερον , οὐ δὲ πῦρ , οὐ δ ὧδ ἀναιδὴς οὐδεμία πόρδαλις 0 .
ταῦτα μέντοι σὺ ξυνιεὶς εἶτα πολεμεῖς ἐμοί , ἐξὸν ὦ πόνηρε σοὶ βέβαιον ἔμ ἔχειν φίλην ;
ὡς ἐγὼ μισῶν γυναῖκας οὐδέποτε παύσομαι .
ἀλλ ὅταν βούλῃ σύ ·
νῦν δ οὖν οὔ σε περιόψομαι γυμνὸν ὄνθ οὕτως .
ὁρῶ γὰρ ὡς καταγέλαστος εἶ .
ἀλλὰ τὴν ἐξωμίδ ἐνδύσω σε προσιοῦσ ἐγώ .
τοῦτο μὲν μὰ τὸν Δί οὐ πονηρὸν ἐποιήσατε ·
ἀλλ ὑπ ὀργῆς γὰρ πονηρᾶς καὶ τότ ἀπέδυν ἐγώ .
πρῶτα μὲν φαίνει γ ἀνήρ , εἶτ οὐ καταγέλαστος εἶ .
κ εἴ με μὴ λύπεις , ἐγώ σου κ ἂν τόδε τὸ θηρίον τ οὐπὶ τ ὠφθαλμῷ λαβοῦσ ἐξεῖλον ἂν ὃ νῦν ἔνι .
τοῦτ ἄρ ἦν με τ οὐπιτρῖβον , δακτύλιος οὑτοσί ·
ἐκσκάλευσον αὐτό , κ ᾆτα δεῖξον ἀφελοῦσά μοι ·
ὡς τὸν ὀφθαλμόν γέ μου νὴ τὸν Δία πάλαι δάκνει .
ἀλλὰ δράσω ταῦτα ·
καίτοι δύσκολος ἔφυς ἀνήρ .
ἦ μέγ ὦ Ζεῦ χρῆμ ἰδεῖν τῆς ἐμπίδος ἔνεστί σοι .
οὐκ ἐμπίς ἐστιν ἥδε Τρικορυσία ;
νὴ Δί ὤνησάς γέ μ , ὡς πάλαι γέ μ ἐφρεωρύχει , ὥστ ἐπειδὴ ξῃρέθη , ῥεῖ μου τὸ δάκρυον πολύ .
ἀλλ ἀποψήσω σ ἐγώ , καίτοι πάνυ πονηρὸς εἶ , καὶ φιλήσω .
μὴ φιλήσῃς .
ἤν τε βούλῃ γ ἤν τε μή 0 .
ἀλλὰ μὴ ὥρασ ἵκοισθ ·
ὡς ἐστὲ θωπικαὶ φύσει , κ ἄστ ἐκεῖνο τ οὔπος ὀρθῶς κοὐ κακῶς εἰρημένον , οὔ τε σὺν πανωλέθροισιν οὔ τ ἄνευ πανωλέθρων 0 .
ἀλλὰ νυνὶ σπένδομαί σοι , καὶ τὸ λοιπὸν οὐκέτι οὔ τε δράσω φλαῦρον οὐδὲν οὔ θ ὑφ ὑμῶν πείσομαι .
ἀλλὰ κοινῇ συσταλέντες τοῦ μέλους ἀρξώμεθα .
οὐ παρασκευαζόμεσθα τῶν πολιτῶν οὐδέν ὦνδρες φλαῦρον εἰπεῖν οὐ δὲ ἕν .
ἀλλὰ πολὺ τ οὔμπαλιν πάντ ἀγαθὰ καὶ λέγειν καὶ δρᾶν ·
ἱκανὰ γὰρ τὰ κακὰ καὶ τὰ παρακείμενα 0 .
ἀλλ ἐπαγγελλέτω πᾶς ἀνὴρ καὶ γυνή , εἴ τις ἀργυρίδιον δεῖται λαβεῖν μνᾶς ἢ δύ ἢ τρεῖς , ὡς  πόλλ ἔσω στὶν  κ ἄχομεν βαλλάντια .
κ ἄν ποτ εἰρήνη φανῇ , ὅστις ἂν νυνὶ δανείσηται παρ ἡμῶν , ἃν λάβῃ μηκέτ ἀποδῷ .
ἑστιᾶν δὲ μέλλομεν ξένους τινὰς Καρυστίους , ἄν  δρας καλούς τε κ ἀγαθούς .
κ ἄστιν ἔτ ἔτνος τι ·
καὶ δελφάκιον ἦν τί μοι , καὶ τοῦτο τέθυχ , ὡς τὰ κρέ ἔδεσθ ἁπαλὰ καὶ καλά 0 .
ἥκετ οὖν εἰς ἐμοῦ τήμερον ·
πρῲ δὲ χρὴ τοῦτο δρᾶν λελουμένους αὔ  τούς τε καὶ τὰ παιδί , εἶτ εἴσω βαδίζειν , μη δ ἐρέσθαι μηδένα , ἀλλὰ χωρεῖν ἄντικρυς ὥσπερ οἴκαδ εἰς ἑαυτῶν γεννικῶς , ὡς ἡ θύρα κεκλῄσεται 0 .
καὶ μὴν ἀπὸ τῆς Σπάρτης οἱδὶ πρέσβεις ἕλκοντες ὑπήνας χωροῦσ , ὥσπερ χοιροκομεῖον περὶ τοῖς μηροῖσιν ἔχοντες .
ἄνδρες Λάκωνες πρῶτα μέν μοι χαίρετε , εἶτ εἴπαθ ἡμῖν πῶς ἔχοντες ἥκετε .
τί δεῖ ποθ ὑμὲ πολλὰ μυσίδδειν ἔπη ;
ὁρῆν γὰρ ἔξεσθ ὡς ἔχοντες ἵκομες .
νενεύρωται μὲν ἥδε συμφορὰ δεινῶς ,  τεθερμῶσθαί γε  χεῖρον φαίνεται .
ἄφατα 0 .
τί κα λέγοι τις ;
ἀλλ ὅπᾳ σέλει παντᾷ τις ἐλσὼν ἁμὶν εἰράναν σέτω .
καὶ μὴν ὁρῶ καὶ τούσδε τοὺς αὐτόχθονας ὥσπερ παλαιστὰς ἄνδρας ἀπὸ τῶν γαστέρων θ αἰμάτι ἀποστέλλοντας 0 ·
ὥστε φαίνεται ἀσκητικὸν τὸ χρῆμα τοῦ νοσήματος .
τίς ἂν φράσεις ποῦ στιν ἡ Λυσιστράτη ;
ὡς ἄνδρες ἡμεῖς οὑτοιὶ τοιουτοιί 0 .
χ αὔτη ξυνᾴδει χ ἠτέρα ταύτῃ νόσῳ .
ἦ που πρὸς ὄρθρον σπασμὸς ὑμᾶς λαμβάνει ;
μὰ Δί ἀλλὰ ταυτὶ δρῶντες ἐπιτετρίμμεθα .
ὥστ εἴ τις ἡμᾶς μὴ διαλλάξει ταχύ , οὐκ ἔσθ ὅπως οὐ Κλεισθένη βινήσομεν .
εἰ σωφρονεῖτε , θ αἰμάτια λήψεσθ , ὅπως τῶν Ἑρμοκοπιδῶν μή τις ὑμᾶς ὄψεται .
νὴ τὸν Δί εὖ μέντοι λέγεις .
ναὶ τὼ σιὼ παντᾷ γα 0 .
φέρε τὸ ἔσθος ἀμβαλώμεθα .
ὢ χαίρετ ὦ Λάκωνες 0 ·
αἰσχρά γ ἐπάθομεν .
ὦ Πολυχαρείδα δεινά κ αὖ πεπόνθεμες , αἰ εἶδον ἁμὲ τ ὤνδρες ἀμπεφλασμένως .
ἄγε δὴ Λάκωνες αὔθ ἕκαστα χρὴ λέγειν .
ἐπὶ τί πάρεστε δεῦρο ;
περὶ διαλλαγᾶν πρέσβεις 0 .
καλῶς δὴ λέγετε ·
χ ἠμεῖς τουτογί 0 .
τί οὐ καλοῦμεν δῆτα τὴν Λυσιστράην , ἥπερ διαλλάξειεν ἡμᾶς ἂν μόνη ;
ναὶ τὼ σιὼ κ ἂν λῆτε τὸν Λυσίστρατον .
ἀλλ οὐδὲν ἡμᾶς , ὡς ἔοικε , δεῖ καλεῖν ·
αὐτὴ γάρ , ὡς ἤκουσεν , ἥδ ἐξέρχεται .
χαῖρ ὦ πασῶν ἀνδρειοτάτη 0 ·
δεῖ δὴ νυνί σε γενέσθαι δεινὴν δειλὴν ἀγαθὴν φαύλην σεμνὴν ἀγανὴν πολύπειρον ·
ὡς οἱ πρῶτοι τῶν Ἑλλήνων τῇ σῇ ληφθέντες ἴυγγι συνεχώρησάν σοι καὶ κοινῇ τ ἀγκλήματα πάντ ἐπέτρεψαν .
ἀλλ οὐχὶ χαλεπὸν τ οὔργον , εἰ λάβοι γέ τις ὀργῶντας ἀλλήλων τε μὴ κπειρωμένους 0 .
τάχα δ εἴσομαι γώ .
ποῦ στιν ἡ Διαλλαγή 0 ;
πρόσαγε λαβοῦσα πρῶτα τοὺς Λακωνικούς , καὶ μὴ χαλεπῇ τῇ χειρὶ μη δ αὐθαδικῇ , μη δ ὥσπερ ἡμῶν ἅνδρες ἀμαθῶς τοῦτ ἔδρων , ἀλλ ὡς γυναῖκας εἰκός , οἰκείως πάνυ , ἢν μὴ διδῷ τὴν χεῖρα , τῆς σάθης ἄγε 0 .
ἴθι καὶ σὺ τούτους τοὺς Ἀθηναίους ἄγε , οὗ δ ἂν διδῶσι πρόσαγε τούτους λαβομένη .
ἄνδρες Λάκωνες στῆτε παρ ἐμὲ πλησίον , ἐνθένδε δ ὑμεῖς , καὶ λόγων ἀκούσατε .
ἐγὼ γυνὴ μέν εἰμι , νοῦς δ ἔνεστί μοι , αὐτὴ δ ἐμαυτῆς οὐ κακῶς γνώμης ἔχω , τοὺς δ ἐκ πατρός τε καὶ γεραιτέρων λόγους πολλοὺς ἀκούσασ οὐ μεμούσωμαι κακῶς .
λαβοῦσα δ ὑμᾶς λοιδορῆσαι βούλομαι κοινῇ δικαίως , οἳ μιᾶς ἐκ χέρνιβος βωμοὺς περιρραίνοντες ὥσπερ ξυγγενεῖς Ὀλυμπίασιν , ἐν Πύλαις , Πυθοῖ πόσους εἴποιμ ἂν ἄλλους , εἴ με μηκύνειν δέοι 0 ;
ἐχθρῶν παρόντων βαρβάρων στρατεύματι Ἕλληνας ἄνδρας καὶ πόλεις ἀπόλλυτε .
ἐγὼ δ ἀπόλλυμαί γ ἀπεψωλημένος .
εἶτ ὦ Λάκωνες , πρὸς γὰρ ὑμᾶς τρέψομαι , οὐκ ἴσθ ὅτ ἐλθὼν δεῦρο Περικλείδας ποτὲ ὁ Λάκων Ἀθηναίων ἱκέτης καθέζετο ἐπὶ τοῖσι βωμοῖς ὠχρὸς ἐν φοινικίδι στρατιὰν προσαιτῶν ;
ἡ δὲ Μεσσήνη τότε ὑμῖν ἐπέκειτο χὠ θεὸς σείων ἅμα .
ἐλθὼν δὲ σὺν ὁπλίταισι τετρακισχιλίοις Κίμων ὅλην ἔσωσε τὴν Λακεδαίμονα .
ταυτὶ παθόντες τῶν Ἀθηναίων ὕπο δῃοῦτε χώραν , ἧς ὑπ εὖ πεπόνθατε ;
ἀδικοῦσιν οὗτοι νὴ Δί ὦ Λυσιστράτη .
ἀδικίομες 0 ·
ἀλλ ὁ πρωκτὸς ἄφατον ὡς καλός 0 .
ὑμᾶς δ ἀφήσειν τοὺς Ἀθηναίους μ οἴει ;
οὐκ ἴσθ ὅθ ὑμᾶς οἱ Λάκωνες αὖθις αὖ κατωνάκας φοροῦντας ἐλθόντες δορὶ πολλοὺς μὲν ἄνδρας Θετταλῶν ἀπώλεσαν , πολλοὺς δ ἑταίρους Ἱππίου καὶ ξυμμάχους , ξυνεκμαχοῦντες τῇ τόθ ἡμέρᾳ μόνοι , κ ἠλευθέρωσαν κ ἀντὶ τῆς κατωνάκης τὸν δῆμον ὑμῶν χλαῖναν ἠμπέσχον πάλιν ;
οὔπα γυναῖκ ὄπωπα χαϊωτεραν .
ἐγὼ δὲ κύσθον γ οὐδέπω καλλίονα .
τί δῆθ υπηργμένων γε πολλῶν κ ἀγαθῶν μάχεσθε κοὐ παύεσθε τῆς μοχθηρίας ;
τί δ οὐ διηλλάγητε ;
φέρε τί τ οὐμποδών 0 ;
ἁμές γε λῶμες , αἴ τις ἁμὶν τ ὤγκυκλον λῇ τοῦτ ἀποδόμεν 0 .
ποῖον ὦ τᾶν 0 ;
τὰν Πύλον , ἇσπερ πάλαι δεόμεθα καὶ βλιμάττομες .
μὰ τὸν Ποσειδῶ τοῦτο μέν γ οὐ δράσετε .
ἄφετ ὦγάθ αὐτοῖς .
κ ᾆτα τίνα κινήσομεν ;
ἕτερόν γ ἀπαιτεῖτ ἀντὶ τούτου χωρίον .
τὸ δεῖνα τοίνυν παράδοθ ἡμῖν τουτονὶ πρώτιστα τὸν Ἐχινοῦντα καὶ τὸν Μηλιᾶ κόλπον τὸν ὄπισθεν καὶ τὰ Μεγαρικὰ σκέλη .
οὐ τὼ σιὼ οὐχὶ πάντα γ ὦ λισσάνιε .
ἐᾶτε , μηδὲν διαφέρου περὶ σκελοῖν .
ἤδη γεωργεῖν γυμνὸς ἀποδὺς βούλομαι .
ἐγὼ δὲ κοπραγωγεῖν γα  πρῶτα  ναὶ τὼ σιώ 0 .
ἐπὴν διαλλαγῆτε , ταῦτα δράσετε .
ἀλλ εἰ δοκεῖ δρᾶν ταῦτα , βουλεύσασθε καὶ τοῖς ξυμμάχοις ἐλθόντες ἀνακοινώσατε .
ποίοισιν ὦ τᾶν ξυμμάχοις 0 ;
ἐστύκαμεν .
οὐ τ αὐτὰ δόξει τοῖσι συμμάχοισι νῷν βινεῖν ἅπασιν ;
τοῖσι γῶν ναὶ τὼ σιὼ ἁμοῖσι 0 .
καὶ γὰρ ναὶ μὰ Δία Καρυστίοις 0 .
καλῶς λέγετε .
νῦν οὖν ὅπως ἁγνεύσετε , ὅπως ἂν αἱ γυναῖκες ὑμᾶς ἐν πόλει ξενίσωμεν ὧν ἐν ταῖσι κίσταις εἴχομεν 0 .
ὅρκους δ ἐκεῖ καὶ πίστιν ἀλλήλοις δότε .
κ ἄπειτα τὴν αὑτοῦ γυναῖχ ὑμῶν λαβὼν ἄπεισ ἕκαστος .
ἀλλ ἴωμεν ὡς τάχος .
ἄγ ὅπᾳ τυ λῇς .
νὴ τὸν Δί ὡς τάχιστ ἄγε .
στρωμάτων δὲ ποικίλων καὶ χλανιδίων καὶ ξυστίδων καὶ χρυσίων , ὅσ ἐστί μοι , οὐ φθόνος ἔνεστί μοι πᾶσι παρέχειν φέρειν τοῖς παισίν , ὁπόταν τε θυγάτηρ τινὶ κανηφορῇ .
πᾶσιν ὑμῖν λέγω λαμβάνειν τῶν ἐμῶν χρημάτων νῦν ἔνδοθεν , καὶ μηδὲν οὕτως εὖ σεσημάν  θαι τὸ μὴ οὐχὶ τοὺς ῥύπους ἀνασπάσαι , χ ἄττ ἂν ἔνδον ᾖ φορεῖν .
ὄψεται δ οὐδὲν σκοπῶν , εἰ μή τις ὑμῶν ὀξύτερον ἐμοῦ βλέπει .
εἰ δέ τῳ μὴ σῖτος ὑμῶν ἔστι , βόσκει δ οἰκέτας καὶ σμικρὰ πολλὰ παιδία , ἔστι παρ ἐμοῦ λαβεῖν πυρίδια λεπτὰ μέν , ὁ δ ἄρτος ἀπὸ χοίνικος ἰδεῖν μάλα νεανίας 0 .
ὅστις οὖν βούλεται τῶν πενήτων ἴτω εἰς ἐμοῦ σάκκους ἔχων καὶ κωρύκους , ὡς λήψεται πυ  ρούς ·
ὁ Μανῆς δ οὑμὸς αὐτοῖς ἐμβαλεῖ .
πρός γε μέντοι τὴν θύραν προαγορεύω μὴ βαδίζειν τὴν ἐμήν , ἀλλ εὐλαβεῖσθαι τὴν κύνα .
ἄνοιγε τὴν θύραν ·
παραχωρεῖν οὐ θέλεις ;
ὑμεῖς τί κάθησθε ;
μῶν ἐγὼ τῇ λαμπάδι ὑμᾶς κατακαύσω ;
φορτικὸν τὸ χωρίον 0 .
οὐκ ἂν ποιήσαιμ .
εἰ δὲ πάνυ δεῖ τοῦτο δρᾶν , ὑμῖν χαρίσασθαι , προσταλαιπωρήσομεν .
χ ἠμεῖς γε μετὰ σοῦ ξυνταλαιπωρήσομεν .
κωκύσεσθε τὰς τρίχας μακρά .
οὐκ ἄπιθ , ὅπως ἂν οἱ Λάκωνες ἔνδοθεν καθ ἡσυχίαν ἀπίωσιν εὐωχημένοι ;
οὔπω τοιοῦτον συμπόσιον ὄπωπ ἐγώ .
ἦ καὶ χαρίεντες ἦσαν οἱ Λακωνικοί ·
ἡμεῖς δ ἐν οἴνῳ συμπόται σοφώτατοι 0 .
ὀρθῶς γ , ὁτιὴ νήφοντες οὐχ ὑγιαίνομεν 0 ·
ἢν τοὺς Ἀθηναίους ἐγὼ πείσω λέγων , μεθύοντες ἀεὶ πανταχοῖ πρεσβεύσομεν .
νῦν μὲν γὰρ ὅταν ἔλθωμεν ἐς Λακεδαίμονα νήφοντες , εὐθὺς βλέπομεν ὅ τι ταράξομεν ·
ὥσθ ὅ τι μὲν ἂν λέγωσιν οὐκ ἀκούομεν , ἃ δ οὐ λέγουσι , ταῦθ ὑπονενοήκαμεν , ἀγγέλλομεν δ οὐ τ αὐτὰ τῶν αὐτῶν πέρι .
νυνὶ δ ἅπαντ ἤρεσκεν ·
ὥστ εἰ μέν γέ τις ᾄδοι Τελαμῶνος , Κλειταγόρας ᾄδειν δέον , ἐπῃνέσαμεν ἂν καὶ προσεπιωρκήσαμεν 0 .
ἀλλ οὑτοιὶ γὰρ αὖθις ἔρχονται πάλιν ἐς τ αὐτόν .
οὐκ ἐρρήσετ ὦ μαστιγίαι ;
νὴ τὸν Δί ὡς ἤδη γε χωροῦσ ἔνδοθεν .
ὦ Πολυχαρείδα λαβὲ τὰ φυσατήρια , ἵν ἐγὼ διποδιάξω τε κ ἀείσω καλὸν ἐς τὼς Ἀσαναίως τε  καὶ ἐς ἡμᾶς ἅμα  .
λαβὲ δῆτα τὰς φυσαλλίδας πρὸς τῶν θεῶν , ὡς ἥδομαί γ ὑμᾶς ὁρῶν ὀρχουμένους .
ὅρμαον τὼς κυρσανίως ὦ Μναμοΰνα τάν τ ἐμὰν Μῶαν , ἅτις οἶδεν ἁμὲ τώς τ Ἀσαναίως , ὅκα τοὶ μὲν ἐπ Ἀρταμιτίῳ πρ ὤκροον σιοείκελοι ποττὰ κᾶλα τὼς Μήδως τ ἐνίκων , ἁμὲ δ αὖ Λεωνίδας ἆγεν ᾇπερ τὼς κάπρως θάγοντας οἰῶ τὸν ὀδόντα ·
πολὺς δ ἀμφὶ τὰς γένυας ἀφρὸς  ἤνσει  , πολὺς δ ἁμᾷ καττῶν σκελῶν ἀφρὸς ἵετο .
ἦν γὰρ τ ὤνδρες οὐκ ἐλάσσως τᾶς ψάμμας τοὶ Πέρσαι .
ἀγροτέρα σηροκτόνε μόλε δεῦρο παρσένε σιὰ ποττὰς σπονδάς , ὡς συνέχῃς πολὺν ἁμὲ χρόνον .
νῦν δ αὖ φιλία τ αἰὲς εὔπορος εἴη ταῖς συνθήκαις , καὶ τᾶν αἱμυλᾶν ἀλωπέκων παυσαίμεθα .
ὢ δεῦρ ἴθι δεῦρ ὦ κυναγὲ παρσένε .
ἄγε νυν ἐπειδὴ τ ἄλλα πεποίηται καλῶς , ἀπάγεσθε ταύτας ὦ Λάκωνες , τάσδε τε ὑμεῖς 0 ·
ἀνὴρ δὲ παρὰ γυναῖκα καὶ γυνὴ στήτω παρ ἄνδρα , κ ᾆτ ἐπ ἀγαθαῖς συμφοραῖς ὀρχησάμενοι θεοῖσιν εὐλαβώμεθα τὸ λοιπὸν αὖθις μὴ ξαμαρτάνειν ἔτι .
πρόσαγε χορόν , ἔπαγε δὲ Χάριτας , ἐπὶ δὲ κάλεσον Ἄρτεμιν , ἐπὶ δὲ δίδυμον ἀγέχορον Ἰήιον εὔφρον , ἐπὶ δὲ Νύσιον , ὃς μετὰ μαινάσι Βάκχιος ὄμμασι δαίεται , Δία τε πυρὶ φλεγόμενον , ἐπί τε πότνιαν ἄλοχον ὀλβίαν 0 ·
εἶτα δὲ δαίμονας , οἷς ἐπιμάρτυσι χρησόμεθ οὐκ ἐπιλήσμοσιν Ἡσυχίας πέρι τῆς ἀγανόφρονος , ἣν ἐποίησε θεὰ Κύπρις 0 .
ἀλαλαὶ ἰὴ παιήων ·
αἴρεσθ ἄνω ἰαί , ὡς ἐπὶ νίκῃ ἰαί .
εὐοῖ εὐοῖ , εὐαί εὐαί 0 1 .
πρόφαινε δὴ σὺ Μοῦσαν ἐπὶ νέᾳ νέαν .